23.5.2022
5.
DA
Den Europæiske Unions Tidende
L 144/87
Vurdering af virkninger af miljøaftryk Når livscyklusopgørelsen er blevet oprettet, skal vurderingen af virkninger af miljøaftryk (54) gennemføres for at beregne produktets miljøaftryk ved hjælp af alle påvirkningskategorier og modeller for miljøaftryk.
Vurderingen af virkninger af miljøaftryk omfatter fire trin: klassificering, karakterisering, normalisering og vægtning.
Resultaterne af en PEF-undersøgelse skal beregnes og rapporteres i PEF-rapporten som karakteriserede, normaliserede og vægtede resultater for hver påvirkningskategori for miljøaftryk og som en enkelt samlet score baseret på vægtningsfaktorerne i afsnit 6.5.2.2.
Resultaterne skal rapporteres for i) den samlede livscyklus og ii) den samlede livscyklus, ekskl. anvendelsesfasen.
5.1
Klassificering og karakterisering
5.1.1
Klassificer ing Ved klassificering tildeles materiale-/energiinput og -output opgjort i livscyklusopgørelsen til den relevante påvirkningskategori for miljøaftryk.
I klassificeringsfasen tildeles alle input/output, der resulterer i drivhusgase­ missioner, til kategorien Klimaændringer.
Input/output, der resulterer i emissioner af ozonnedbrydende stoffer, tildeles tilsvarende kategorien Nedbrydning af ozonlaget.
I nogle tilfælde kan input eller output bidrage til flere påvirkningskategorier.
Chlorfluorcarboner (CFC'er) bidrager f.eks.
til både klimaændringer og nedbrydning af ozonlaget.
Det er vigtigt, at dataene beskriver de anvendte stoffer, for hvilke karakteriseringsfaktorer (se næste afsnit) er tilgængelige.
Data vedrørende et sammensat NPK-gødningsprodukt skal f.eks.
opdeles og klassificeres i overensstemmelse med dets N-, P- og K-bestanddele, fordi hver bestanddel bidrager til forskellige påvirkningska­ tegorier.
I praksis kan en stor del af livscyklusopgørelsesdataene hentes fra offentlige eller kommercielle livscyklusdatabaser, hvor klassificering allerede er gennemført.
I sådanne tilfælde skal f.eks. leverandøren sikre, at klassificeringen og de tilknyttede løsninger med hensyn til vurdering af virkninger af miljøaftryk opfylder kravene i PEF-metoden.
Alle input/output, der er opgjort i forbindelse med oprettelsen af livscyklusopgørelsen, skal tildeles de påvirkningskategorier for miljøaftryk, som de bidrager til, ved anvendelse af de klassificeringsdata, som Kommissionens Fælles Forskningscenter stiller til rådighed (55).
I forbindelse med klassificeringen af livscyklusopgørelsen skal data så vidt muligt beskrive de anvendte stoffer, for hvilke karakteriseringsfaktorer er tilgængelige.
5.1.2
Karakterisering Karakterisering er beregningen af omfanget af bidraget fra hvert klassificeret input og output til deres respektive påvirkningskategorier for miljøaftryk og de samlede bidrag inden for hver kategori.
Karakterisering fortages ved at multiplicere værdierne i livscyklusopgørelsen med den relevante karakteriseringsfaktor for hver påvirknings­ kategori.
Karakteriseringsfaktorerne er stof- eller ressourcespecifikke.
De repræsenterer virkningsintensiteten for et stof i forhold til et fælles referencestof for en påvirkningskategori (påvirkningskategoriindikator).
Ved beregning af f. eks. virkningerne på klimaændringer vægtes alle drivhusgasemissioner, der er opgjort i livscyklusopgørelsen, ud fra deres virkningsintensitet i forhold til kuldioxid, som er referencestoffet for denne kategori.
Dette gør det muligt at lægge alle potentielle virkninger sammen og udtrykke dem som ét ækvivalent stof (i dette tilfælde CO2ækvivalenter) for hver påvirkningskategori.
Alle klassificerede input og output i hver påvirkningskategori for miljøaftryk skal tildeles karakteriserings­ faktorer, der repræsenterer bidraget pr. input- eller outputenhed til kategorien, ved hjælp af de anførte karakteri­ seringsfaktorer (56).
Miljøaftryksresultater skal derefter beregnes for hver påvirkningskategori ved at multiplicere mængden af hvert input/output med karakteriseringsfaktoren og lægge bidragene fra alle input/output i hver kategori sammen i ét mål udtrykt i de relevante referenceenheder.
(54) Vurderingen af virkninger af miljøaftryk har ikke til formål at erstatte andre (lovgivningsmæssige) metoder, der har et andet omfang og mål, f.eks.
miljørisikovurdering, VVM-undersøgelse for et bestemt sted eller sundheds- og sikkerhedsbestemmelser på produktniveau eller vedrørende arbejdsmiljø.
Vurderingen af virkninger af miljøaftryk har navnlig ikke til formål at forudsige, om tærskler overskrides, og om der forekommer faktiske virkninger på et bestemt sted og tidspunkt.
Den beskriver i stedet den eksisterende belastning af miljøet.
Vurderingen af virkninger af miljøaftryk supplerer derfor andre velafprøvede redskaber, som udvider livscyklu­ sperspektivet.
(55) http://eplca.jrc.ec.europa.eu/LCDN/developerEF.xhtml.
(56) Findes online på http://eplca.jrc.ec.europa.eu/LCDN/developerEF.xhtml.